In nomine Verbi incarnati. Noverint cuncti fideles quod ego Bernardus vendo monachis Cluniensibus quandam terram datam mihi a fratre meo Achardo, quam ipse adquisivit de Constantio et de Duranno et heredibus eorum. Est autem ipsa terra sita in pago Maticensi, in villa Varingo, in agro Marziacense; terminat a mane via publica, a sero terra sancti Clementis, a medio die terra Ingelberti, a cercio aqua volvente; accipio vero ab ipsis precium XII solidorum; et ut firmum sit, manu propria et testibus firmandam trado. S. Bernardi. S. Hugonis. S. Achardi, fratris ejus. S. Arlei. S. Achardi. S. Duranni. S. Stephani.